সায়দিয়া: সামাজিক অসমতার ক্লাসটা রেহনুমা [আহমেদ] ম্যাডাম পড়াতেন, সেই ক্লাসে আমরা ফেলাসিটি এ্যাডহোম আর অলিভিয়া হ্যারিসের সম্পাদিত, Of Marriage and Market-বইটা পড়লাম। একদিকে বাসায় বিয়ে নিয়ে আত্মীয়-স্বজনের হাঙ্গামা অন্যদিকে ক্লাসরুমে বিয়েকে বাজার ব্যবস্থার অংশ হিসেবে চিনে নেয়া, বিশ্লেষণ করার পথ পেলাম। এক অর্থে এই ব্যবস্থার বিরুদ্ধে লড়াই করতেই শিখলাম। আনু স্যার, নাসিম [আখতার হোসেইন] ম্যাডাম নৃবিজ্ঞান বিভাগের ছিলেন না। শম্পা অর্থনীতি বিভাগের আর শামীমা প্রতœতত্ত্ব। এঁরা সবাই ৮ই মার্চ পর্ষদে ছিল ওদের যুক্ততার নিশ্চয়ই অন্য গল্প আছে, কিন্তু আমি বলতে চাই ৮ই মার্চ পর্যদের শুরুর ইতিহাসে নৃবিজ্ঞান বিভাগে আমাদের পড়াশোনার একটা বড় ভূমিকা ছিল। একটি নারীবাদী ছাত্রী সংগঠন গড়ে ওঠার পেছনে একটা বিভাগের পড়াশোনাই একমাত্র কারণ হতেই পারে না। সেটা আমি দাবীও করতে চাই না। তবে আমার স্মৃতিতে আমি ৮ই মার্চ পর্ষদের সংগঠিত হওয়া আর নৃবিজ্ঞান বিভাগের পূর্বাপর ঔপনিবেশিক/পশ্চিমা নৃবিজ্ঞান চর্চাকে চ্যালেঞ্জ করার মুহূর্তটাকে আমি আলাদা করতে পারি না। তোমার নিশ্চয়ই মনে পড়ে যে ১৯৯৮ -এর ধর্ষণবিরোধী আন্দোলনক জাহাঙ্গীরনগন বিশ্ববিদ্যালয় প্রশাসন “নৃবিজ্ঞান বিভাগের কতিপয় শিক্ষকের চক্রান্ত” পর্যন্ত বলেছে।